หุ้นใหญ่หนุน SET ปิดเช้าบวก 7 จุด ลุ้นบ่ายวิ่งต่อทะลุแนวต้าน 1,542 จุด
หุ้นใหญ่หนุน SET ปิดเช้าบวก 7 จุด ลุ้นบ่ายวิ่งต่อทะลุแนวต้าน 1,542 จุด โดยดัชนีช่วงเช้าปิดที่ระดับ 1,539.78 จุด เพิ่มขึ้น 7.01 จุด หรือ 0.46% มูลค่าการซื้อขาย 2.76 หมื่นล้านบาท
14 ก.พ. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,539.78 จุด เพิ่มขึ้น 7.01 จุด หรือ 0.46% มูลค่าการซื้อขาย 2.76 หมื่นล้านบาท
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้มีการเล่นกันกระจายตัวในแต่ละ Sector ได้ดี ทั้งกลุ่ม ICT, กลุ่มแบงก์ และกลุ่มพลังงาน แต่ตลาดฯก็โดนเทกระจาดจากหุ้นในกลุ่มโรงไฟฟ้าหลังปรับตัวขึ้นได้ดีในปีที่ผ่านมา ทำให้ตลาดหุ้นไทยเช้านี้แกว่งตัวแดนบวกในกรอบแคบ ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบสลับกัน
ทั้งนี้ ให้ติดตามการประมูลคลื่น 5จี ในวันที่ 16 ก.พ.นี้ ซึ่งการแข่งขันคงจะไม่รุนแรง ทำให้เริ่มเห็นมีแรงซื้อกลับเข้ามาที่กลุ่ม ICT นอกจากนี้ให้ติดตามดัชนี FTSE รอบใหม่ โดยจะประกาศผลวันที่ 21 ก.พ.นี้ ซึ่งก็คาดว่า SAWAD น่าจะได้เข้าไปในการคำนวณด้วย
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะแกว่งสร้างฐานในแดนบวกได้ โดยมีแนวรับ 1,525 จุด ส่วนแนวต้าน 1,542-1,545 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM        มูลค่าการซื้อขาย 2,120.71 ล้านบาท  ปิดที่  34.25 บาท เพิ่มขึ้น 1.75 บาท
GPSC       มูลค่าการซื้อขาย 1,456.88 ล้านบาท  ปิดที่  75.50 บาท ลดลง  1.50 บาท
BEAUTY     มูลค่าการซื้อขาย 1,191.12 ล้านบาท  ปิดที่   2.80 บาท เพิ่มขึ้น 0.18 บาท
IVL        มูลค่าการซื้อขาย 1,166.60 ล้านบาท  ปิดที่  30.25 บาท ลดลง  1.00 บาท
KCE        มูลค่าการซื้อขาย 1,095.51 ล้านบาท  ปิดที่  25.00 บาท เพิ่มขึ้น 0.30 บาท